BALA KA Seafrikaans Sealbania Seamharic Searaba Searmenia Seazerbaijani Seazerbaijani (Mongwalelo wa se-Cyrillic) Sebulgaria Sedanishi Sedutch Seestonia Seewe Sefinishi Sefora Segeorgia Segerika Sehangari Sehiligaynon Seiceland Seiloko Seindonesia Seisemane Sejapane Sejeremane Sekinyarwanda Sekirghiz Sekorea Selithuania Semalagasy Semandarin sa China (Simplified) Semandarin sa China (Traditional) Senorway Sepanishi Sepedi Sepolishi Sepotokisi Seromania Serussia Seserbia Seserbia (Mongwalelo wa Seroma) Sesinhala Seslovakia Seslovenia Sesotho (sa Lesotho) Seswahili Sesweden Setagalog Setaliana Sethai Setigrinya Setonga Setsonga Setswana Seturkey Setwi Seukraine se-Cebuano se-Chewa se-Croatia se-Czech se-Xhosa se-Zulu
Ka morago ga ge katse ye e emere ka dikgwedi tše pedi, gantši e ka hlatša dikatsana tše tharo
GAREGARE ga leganata le omilego kudu, bošegong bja kgampi ya leswiswi, katse ya santeng e tšwa ka segoleng sa yona gomme ya ema. E lebelela gohle gomme ya theetša. Ke moka, ka go khukhunetša, e thoma go sepela ka setu santeng ya leganateng.
Gateetee, katse ya santeng e tabogela phoofotšwana yeo e sa itebetšego, e lego legotlo. Ka morago ga moo, katse ya santeng e tšwela pele e tsoma ka tsela yeo bošego ka moka, gomme e fela e fofela godimo gore e sware diphoofotšwana tše dingwe. Ge e ba katse ye e ka swara dijo tše dintši tšeo e ka se di fetšego, e khupetša tše di šetšego santeng. E boela segoleng sa yona ka masa gomme e tšwa ka sewelo mosegare. Ela hloko dilo tše dingwe tše makatšago ka phoofolo ye yeo e bonwago ka sewelo.
Go kwa ka tsela e makatšago ga dikatse tše go di thuša go hwetša diphoofotšwana tšeo di di jago, le ge diphoofotšwana tšeo di le ka meleteng
Katse e tona e bitša e tshadi ka go llela godimo. Go kwa ga e tshadi ka tsela e makatšago go e thuša gore e kgone go kwa ge e tona e lla le ge e le kgole
Boya bjoo bo apešitšego marofa a katse ye bo e thuša gore e se sobelele santeng le go a šireletša dithempheretšheng tše di fišago kudu goba tše di tonyago kudu tša santa
Ka gare ga ditsebe tša yona go na le boya bjo bontši bjo bošweu, bjoo bo e šireletšago gore e se ke ya tsenwa ke santa e tšewago ke moya
Go tsoma katse ya santeng ga go bonolo ka ge bogato bja marofa a yona bo apešitšwe ke boya bjo bontši bjo bo dirago gore mehlala ya yona e se bonagale
Dikatse tše di kgona go phela ka meetse ao di a hwetšago diphoofotšwaneng tšeo di iphedišago ka tšona
Santa ya Leganata la Kara-Kum e ka fiša go fihla go 80°C. Ka dinako tše dingwe thempheretšha ya moo e ka theogela go 25°C
Moo katse ya santeng e ka hwetšwago gona: Garegare ga leganata la Sahara, Arabia ka moka le dikarolong tša Asia Bogareng
Boima: Tše tona di magareng ga dikhilograma tše pedi go ya go tše tharo
Kakaretšo ya bogolo bja yona: Magareng ga disenthimithara tše 40 le 57
Mosela: Magareng ga disenthimithara tše 20 le 30
Tsela yeo e lego ka yona: Go bonolo go e rua, ge e bapetšwa le dikatse tše dingwe tša naga, tšeo gantši di bago kotsi